[bookmark: _Toc1]Ամփոփաթերթ 
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՀՈՒԼԻՍԻ 19-Ի N 816-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ 
ՆԱԽԱԳԾԻ ԿԱՊԱԿՑՈՒԹՅԱՄԲ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

 
	1․ ՀՀ տարածքային կառավարման և ենթակառուցվածքների նախարարություն

	02․10․ 2026թ․

	
	ԴԽ/25․2/37137-2026

	Առաջարկություններ և առարկություններ չկան։
	Ընդունվել է ի գիտություն։

	2․ ՀՀ ֆինանսների նախարարություն
	

	
	

	Համաձայնեցվել է։
	

	3․ ՀՀ արդարադատության նախարարություն
	07․10․2026թ․

	
	/27.0.1/52800-2026

	«Հայաստանի Հանրապետության կառավարության 2007 թվականի հուլիսի 19-ի N 816-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝
1․ Նախագծի 2-րդ կետով ՀՀ ներքին գործերի նախարարին հանձնարարվում է, սույն որոշմամբ Որոշման 1-ին և 2-րդ հավելվածների երրորդ սյունակներում լրացվող չափորոշիչներին համապատասխանող համարանիշերի վաճառքից պետական բյուջե ստացված լրացուցիչ եկամուտների գումարը Հայաստանի Հանրապետության ներքին գործերի նախարարության կարիքների համար ուղղելու նպատակով, սույն որոշումն ուժի մեջ մտնելուց հետո, սահմանված կարգով Հայաստանի Հանրապետության կառավարության քննարկմանը ներկայացնել Հայաստանի Հանրապետության կառավարության համապատասխան որոշման նախագիծ՝ առաջնորդվելով «Հայաստանի Հանրապետության 2026 թվականի պետական բյուջեի մասին» օրենքի 9-րդ հոդվածի 6-րդ մասի պահանջներով։
Այս կապակցությամբ գտնում ենք, որ վերոնշյալ կետը Նախագծում նախատեսելու նպատակահարմարությունն անհրաժեշտ է լրացուցիչ հիմնավորել՝ հաշվի առնելով այն հանգամանքը, որ «ՀՀ բյուջետային համակարգի մասին» օրենքի 8-րդ հոդվածի համաձայն՝ բյուջետային համակարգի հիմնարար սկզբունքներից է բյուջետային միջոցների հասցեականության և նպատակայնության սկզբունքը, ըստ որի բյուջետային միջոցներն օրենսդրությանը համապատասխան հատկացվում են կոնկրետ ստացողներին` ֆինանսավորման հստակ նպատակների նշվածությամբ։
	Ընդունվել է։
Նշված դրույթը նախագծից հանվել է։

	2․ Միևնույն ժամանակ Նախագծի 2-րդ կետով նշվում է, որ Որոշման 1-ին և 2-րդ հավելվածների 3-րդ սյունակներում լրացվող նոր չափորոշիչների մասին, մինչդեռ Նախագծով ոչ թե լրացումներ են կատարվում, այլ հավելվածները նոր խմբագրությամբ են շարադրվում։
	Ընդունվել է։
Նշված դրույթը նախագծից հանվել է։

	3․ Նախագծի 1-ին կետում «որոշմամբ» բառից հետո առաջարկում ենք ավելացնել «(այսուհետ՝ Որոշում)» բառերը՝ հաշվի առնելով Նախագծի 2-րդ կետի կարգավորումները։
	Ընդունվել է գիտություն։
Հաշվի առնելով, որ նախագծի՝ վկայակոչված 2-րդ կետը հանվել է, նախագծի 1-ին կետում առաջարկվող լրացման անհրաժեշտությունը այլևս բացակայում է։



[bookmark: _Hlk172639262]ՀՀ ներքին գործերի նախարարություն
